อยากสอบว่ามีอาการปวดหัวข้างเดียวมีอาการปวดต้นคอร่วมด้วย ก่อนปวดหัวจะปวดทีต้นคอและช่วงปีกไหล่มีอาการลายตาเมื่อคนนอนไม่เต็มอิ่ม รู้อ่อนเพลียค่ะ
สวัสดีค่ะ อาการปวดหัว ปวดต้นคอ อาจเกิดจาก-กล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้-การพักผ่อนไม่เพียงพอ หรือการใช้กล้ามเนื้อผิดท่านานๆ-มีกระดูกคอเสื่อม-กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยในกรณีนี้ถ้าปวดและมีอาการอ่อนเพลียร่วมด้วย จะนึกถึงโรคในกลุ่มกล้ามเนื้ออักเสบมากที่สุดการดูแลตัวเองเบื้องต้น งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้หากปรับพฤติกรรมและรับประทานยาแก้ปวดแล้วยังไม่ดีขึ้น ปวดมากขึ้นเรื่อยๆจนรบกวนการใช้ชีวิตประจำวัน มีแขนอ่อนแรงหรือชาร่วมด้วย ควรไปพบแพทย์เพื่อตรวจเพิ่มเติม